طريق الشهرة سهل!
محد عاجز في هذا العصر ينشهر. معك تلفون، وعندك جرأة تتصور وتنشر؟
في حاجات حتشهرك ديركت:
استهدف مدلوزات التيك توك وتهيبل عليهن
اتضيرف على اي حاجة
خليك بيئة وسب وعرعر لكل حاجة
كون رجعي وانتقد اي مظهر للفن او الجمال او الحياة..
لكن لو حتصنع محتوى هادف، ولمواضيع محترمة محد حيعبرك!
اعرف صديق بدأ يصنع محتوى قبل سنتين كان بينشر عن اشياء ومواضيع مفيدة محد تابع!
رجع اطر يركب الترندات، ويتضيرف وهبااااا دخل الشهرة من اوسع ابوابها وبوقت قصييير!
تخيلوا سنة كاملة من نشر المحتوى الهادف ما تجاوزت المشاهدات الثلاثة ألف!
وبمقطع واحد هبرته وصلت المشاهدات للخمسين ألف!
الموضوع مش ان الشعب يشتي يفرح، وينسى الهم. المشكلة انه بيتقبل اي سفيه، او مستضرف بغظ النظر عن الأسلوب، والفكرة..!
المومري مثلًا
اي سفيه في اي حارة ممكن يقول اللي يقوله. مافيش حاجة تميزة. اي حد قادر يتهابل على الناس، ويتسيفه، ويتضيرف.. بس الناس عادها بتستحي. والمومري بلا دم!
بالأخير الفانز هم السبب في وجود هذي العينات، ومن عينات أمل سالم، والمومري.. وغيرهم.
بمجرد تصفيقك لهم، او حتى متابعتهم المتواصله تكون وكأنك متفق مع اللي بيقدموه.
فشابوه شعبنا على خلق التافهين
* لو لم تضحك لهذا اليوم أسمع هذي النكتة الطازجة:
قلكم المومري أنه إعلامي هههههههههههههههههههههههههههههههههههههههههههههههههههههه!
#لا_تعجنوا_شهرة_التافهين
#لا_تشهروا_السفهاء
لؤي العزعزي
يمكنك دعم الموقع من هنا
مؤسسة ندى لحماية الفتيات